CELEX: 62007CJ0486
Language: lv
Date: 2008-12-11
Title: Tiesas spriedums (piektā palāta) 2008. gada 11.decembrī. # Agenzia per le Erogazioni in Agricoltura (AGEA) pret Consorzio Agrario di Ravenna Soc. Coop. arl. # Lūgums sniegt prejudiciālu nolēmumu: Corte suprema di cassazione - Itālija. # Tirgu kopīgā organizācija - Labība - Kukurūza - Cenas noteikšana - Samazinājuma piemērošana. # Lieta C-486/07.

Tiesas (piektā palāta) 2008. gada 11. decembra spriedums – AGEA/Consorzio Agrario di Ravenna
      (lieta C‑486/07)
      Tirgu kopīgā organizācija – Labība – Kukurūza – Cenas noteikšana – Samazinājuma piemērošana
      Lauksaimniecība – Tirgu kopīgā organizācija – Labība – Intervences aģentūras pārziņā esošās labības pārdošana (Komisijas Regulas Nr.º689/92, kurā grozījumi izdarīti ar Regulu Nr. 2486/92,
         4.a pants un II pielikums un Regulas Nr. 2131/93 13. panta 1. punkts) (sal. ar 32. punktu un rezolutīvo daļu)
      
      Priekšmets
      
         
               Lūgums sniegt prejudiciālu nolēmumu – Padomes 1992. gada 30. jūnija Regulas (EEK) Nr. 1766/92 par labības tirgus kopēju organizāciju
                  (OV L 181, 21. lpp.) 4. un 5. panta, Komisijas 1992. gada 19. marta Regulas (EEK) Nr. 689/92, kas nosaka kārtību un nosacījumus,
                  ar kādiem intervences aģentūras pārņem labību (OV L 74, 18. lpp.), 4.a panta un Komisijas 1993. gada 28. jūlija Regulas (EEK)
                  Nr. 2131/93, ar ko paredz kārtību un nosacījumus, ar kādiem tiek pārdota intervences aģentūru pārziņā esošā labība (OV L 191,
                  76. lpp.), 13. panta interpretācija – Samazinājumi, kas jāpiemēro, ja mitruma saturs labībā ir augstāks par to, kas ir paredzēts
                  standarta kvalitātei – Piemērojamība kukurūzas pārdošanai
               
            Rezolutīvā daļa:
      Komisijas 1993. gada 28. jūlija Regulas (EEK) Nr. 2131/93, ar ko paredz kārtību un nosacījumus, ar kādiem tiek pārdota intervences
         aģentūru pārziņā esošā labība, 13. panta 1. punktā, un Komisijas 1992. gada 19. marta Regulas (EEK) Nr. 689/92, ar ko nosaka
         kārtību un nosacījumus, ar kādiem intervences aģentūras pārņem labību, kurā grozījumi izdarīti ar Komisijas 1992. gada 27. augusta
         Regulu (EEK) Nr. 2486/92, 4.a pantā paredzētie tiesību noteikumi ir jāinterpretē tādā nozīmē, ka tādā gadījumā, ja uzaicinājuma
         uz konkursu kārtībā tiek pārdota valsts intervences aģentūru rīcībā esošā kukurūza, nav piemērojams cenas samazinājums atkarībā
         no mitruma satura, kas attiecībā uz cietajiem kviešiem ir paredzēts Regulas (EEK) Nr. 689/92, kurā grozījumi izdarīti ar Regulu
         Nr. 2486/92, II pielikuma II tabulā.